**ЧРЕЗ**

**ПРЕДСЕДАТЕЛЯ НА**

**НАРОДНОТО СЪБРАНИЕ**

**ДО**

**МИНИСТЪРА НА ЗДРАВЕОПАЗВАНЕТО**

**Д-Р ПЕТЪР МОСКОВ**

**ПИТАНЕ**

 **от проф. д-р Вили Лилков - народен представител**

**от ПГ на Реформаторски блок в 43-то НС**

На основание чл. 90, ал. 1 от Конституцията на Република България и чл. 94 от Правилника за организацията и дейността на Народното събрание, внасям питане

ОТНОСНО: „**Сигнал на собствениците на вили в землището на кв. Курило, м. “Манастирското”, за възпрепятстване на преминаването им до манастира „Св. Иван Рилски” и вилна зона „Бранишка лоза” и достъпа до собствеността им“**

**Уважаеми господин министър**,

настоящото питане е свързаносъс сигнал на собствениците на вили в землището на кв. Курило, м. “Манастирското”, за възпрепятстване от страна на директора на Държавна психиатрична болница „Св. Иван Рилски” на преминаването им до манастира „Св. Иван Рилски” и вилна зона „Бранишка лоза” и достъпа до собствеността им.

Проблемът с преминаването до вилна зона „Бранишки лозя“ датира от 1998 г. През годините достъпът до вилната зона се е осъществявал по асфалтов път през двора на психиатричната болница ДПБ „Св. Иван Рилски“. Със заповед на директора на болницата N 42/05.02.2013 г. е забранено преминаването на частни автомобили през нейната територия

и е поставена бариера.

Гражданите, които са лишени от достъп до собствеността си, са поискали намесата на областния управител, тъй като ДПБ „Св. Иван Рилски” е държавна собственост (писмо 94СС(10)/06.02.2013 г.).

С писма 94СС(10)/15.02.2013 г. и напомнително писмо от 11.04.2013 г. областният управител област София-град е изискал от кмета на район Нови Искър проверка и становище по случая.

На 15.07.2013 г. зам. областният управител на област София-град е информирал собствениците, че съгласно чл. 3, ал. 3 от Закона за пътищата разрешаването на спора за отварянето на пътя до манастира и вилната зона е в компетентността на Столична община.

Съгласно чл. 192, ал. 2 от ЗУТ: „*Когато не е постигнато съгласие между собствениците на поземлени имоти и друго техническо решение е явно икономически нецелесъобразно, правото на преминаване през чужди поземлени имоти се учредява със заповед на кмета на общината*”.

Съгласно чл. 192, ал. 3 от ЗУТ: „*Правото на преминаване през държавни и общински поземлени имоти се учредява, когато друго техническо решение е явно икономически нецелесъобразно, със заповед на областния управител, съответно със заповед на кмета на общината*”.

С писмо 9400-38(19)**/**13.08.2013 г. кметът на район Нови Искър информира директора на болницата, че ведомствения път с планоснимачен N 000100 следва да бъде отворен за обществено ползване, тъй като правата за управлението му са на МЗ - ДПБ “Св. Иван Рилски”.

На 13.11.2013 г. областният управител на област София-град е изпратил цялата преписка по случая по компетентност на Столична община, със забележката, че въпреки продължилата 10 месеца кореспонденция между четирите страни и проведените срещи на място, не са предприети действия от страна на районната администрация по реда на чл. 223 от ЗУТ.

През цялото това време над 100 собственици на имоти във вилната зона „Бранишка лоза” и посетителите на манастира „Св. Иван Рилски“ са лишени от достъп до тях, което представлява обществен проблем.

В качеството ми на общински съветник през 2013 г. отправих питане до кмета на Столична община, защо не се решава проблема с достъпа на собствениците до техните имоти, както и достъпа до манастира. От отговора, който получих, е видно че проблемът се свежда до това, че пътът минава през имот, който е предоствен за управление на Министерството на здравеопазването – ДПБ „Св. Иван Рилски“ с писмо N 94-449/18.02.2013 г. и главният секретар на министерството е изразил категоричен отказ за преминаване на външни лица през двора на лечебното заведение, мотивирайки се със специалния режим на болницата.

**Във връзка с изложеното по-горе моля да ми бъде отговорено, какво конкретно ще предприемете за да се реши проблема на гражданите, които са засегнати от затварянето на пътя?**

Отговорът желая да получа в писмена форма.

**София, 15.12.2014 г. Народен представител:**